Ediția ”A doua Românie” de joi, 9 mai, ne-a prilejuit întâlnirea cu pianistul Cristian Niculescu, directorul Institutului Cultural Român de la Berlin. De la ora 21:00, la TVR Internațional.
În ediţia de astăzi a emisiunii ”A doua Românie” am discutat cu unul dintre ambasadorii culturali ai României în lume, atât prin activitatea sa artistică, cât şi prin cea de promovare a valorilor noastre culturale la Berlin, acolo unde s-a stabilit în urmă cu mulţi ani.
Pianistul Cristian Niculescu, deţinător al Premiului Criticilor Muzicali din România şi director al Institutului Cultural Român de la Berlin, a fost împreună cu noi şi ne-a spus motivul pentru care se află în România.
Şi tot astăzi am aflat povestea primilor români incluşi într-unul dintre cele mai urmărite documentare despre imigranţi, realizat de o mare platformă globală de streaming şi difuzat pe întreg continentul nord american.
Este pentru prima oară când România a fost inclusă în această emisiune, în cadrul căreia tineri născuţi peste ocean îşi însoţesc părinţii imigranţi în ţara de origine, într-o călătorie care îi ajută să descopere zestrea culturală, peisajele şi bucătăria locală, dar şi sacrificiul, lupta, circumstanţele dramatice care le-au condus familia spre alte meleaguri, departe de rădăcini.
Gabrila Covaci si fiul său, Aleck Covaci, au fost alături de noi şi ne-au povestit despre viaţa lor din Canada, dar şi despre emoţiile trăite la filmări.
Realizator Corina Dobre
Producător Liliana Văduva